Hver gruppe skal lave 2 arbejdsark:
· Ét gastro-ark (kun gastroelever skriver deres svar)
· Ét byg-ark (kun byg-elever skriver deres svar)
VIGTIGT:
I skal først skrive jeres egne svar ned hver for sig på arket – uden at tale sammen.
Når alle har skrevet, må I diskutere svarene sammen i gruppen og blive enige om de fælles løsninger.
Pointen er, at alle kommer med egne idéer, før I påvirker hinanden. Så får vi flere gode forslag og mere ægte samarbejde.
A. Faglig stolthed & samarbejde (tværfagligt)
1. Hvad betyder faglig stolthed for jer i netop denne fagkombination (byg + gastro)?
2. Nævn 3 ting, I som gruppe gerne vil være stolte af, når jeres julemarked står færdigt.
3. Hvem i gruppen bidrager med hvad? (Fagroller og styrker) – hvad tænker i?
4. Hvordan vil I sikre, at jeres fag spiller hinanden gode i processen?
5. Hvilke forventninger har I til hinanden fra de to fag?

B. Jord til Bord – sammenhængen
6. Hvordan kan jeres produkter eller jeres bod fortælle historien om Jord til Bord?
7. Hvad er det vigtigste budskab, jeres stand skal formidle til gæsterne?
8. Hvordan kan råvarer, materialer og konstruktion supplere hinanden (fx lokale råvarer, bæredygtigt trævalg)?
9. Hvordan kan I gøre produkterne mere bæredygtige – både i mad og i byggematerialer?

C. Ideudvikling og planlægning
10. Hvilke 2–3 produkter vil gastro foreslå – og hvorfor passer de til julemarkedet?
11. Hvilken type bod vil byg foreslå – og hvorfor passer den til produkterne?
12. Hvilke udfordringer kan I allerede nu se i jeres idé – og hvordan kan I løse dem?
13. Hvad skal testes i uge 49 for at finde ud af, om idéen holder?



D. Stand, æstetik og kundeoplevelse
14. Hvordan skal jeres stand se ud? Skriv 3 nøgleord (fx hyggelig, enkel, rå, nordisk).
15. Hvordan skaber I en god kundeoplevelse – både visuelt og i mødet med gæsterne?
16. Hvilke oplysninger skal jeres skilte have (produkt, pris, allergener, historie osv.)?
17. Hvordan kan lys, materialer og farver løfte både maden og standen?

E. Produktion, workflow & kvalitet
18. Hvilke ting skal være planlagt på forhånd, så I undgår stress i uge 51?
19. Hvad skal dokumenteres i jeres arbejdsplan og produktionsplan – og hvem gør hvad?
20. Hvad betyder “kvalitet” for jer – i mad, byggeri og samarbejde? Giv ét konkret eksempel fra hvert fag.

